Age | Ouderdom : 22
by Woordelose Waarheid on Wed 11 Apr 2012, 12:45 pm
Aarde sluk my in,
ouderdom, draai terug jou hardkoppige arms van tyd.
Die daelikse sleur van pille sluk
gestolde familie bloed
swart skaap van 'n koue-skouer-wêreld .
(sonder ' n vader) is die offer gebring
'n lewe verkoop vir n handvol lag
'n hemel vol trane vir 'n verlore siel.
oor die haat binne my.
wie sal vir my opstaan
om saam oorlog teen die kerk en die hel te verklaar?
hemel bewaar my !
Daelikse sleur van oorleef.
die smag na liefde
maar die sag word steen,
'n verkoolde hart word uit my bors geskeur.
Ouers se dade,
onherroeplik aan kinders die skade
tot in die sewende bitterste geslag.
Hierdie 'n pleidooie vir onskuld
vir die vergruising van lewens en drome,
vir die onbevrugte doodloop van 'n mens.
'n Swanger vrou sonder lag
'n liggaam waarin meer as een wese wag,
'n dors na lewe en geluk
hoe lank moet ek nog die bitter water sluk ?
Laat my lewe, laat my rus……
O God, hoor tog my gebede.
© 2012 Jan-Daniël Schoeman
Re: Onwelkome Gas
by Rudi Coetzer on Wed 11 Apr 2012, 3:34 pm
..en nie te veel gevra.
Die/(jou?) gemoed sterk uitgebeeld...
by BennyB on Wed 11 Apr 2012, 7:09 pm
Jou woorde ruk aan elke mens wat die sal lees. Jy het my weer en weer laat kyk, dink en voel. Ek staan stil by die groot werk van jou. As die jou eerste poging in Afrikaans is kan ek nie wag om meer van jou werk te lees nie! Ek staan nederig en klein vandag by die vers!!!
by AmmieMoon on Wed 11 Apr 2012, 10:28 pm
Jan Daniel, jy maak my trots om 'n ouer te wees asook 'n Afrikaner met 'n skrywers-stem ! Vandag het jy gepraat en die wêreld het notisie geneem ! Mag jou 'stem' nog luider eggo teen die kranse van Afrikaans in die toekoms.... Hierdie werkstuk spreek van diep innerlike sielswerk,asook ewe gepas as sosiale kommentaar in die hedendaagse samelewing ... Dis rou, die vrae wat gevra word is so relevant en die hulpkreet onmiskenbaar ! Ek begin eiehandig vir jou 'n mexican wave jongman.... Jy doen my taal eer aan !
by Woordelose Waarheid on Thu 12 Apr 2012, 2:41 am
Aan SWERWER, BennyB, Ammie Moon en Rudi,
Ek wil aan almal my opregte dank betuig vir julle mooi woorde.Dit spoor my aan om nog meer werk te skryf en die digkuns met passie aan te pak.Ek wil spesiale dank aan my pa Johan Schoeman (SWERWER)en Ammie Moon betuig vir hulle hulp met die stuk. Dit help om insette te kry van iemand so ervare soos Ammie en puntenerig soos my pa.
Location | Ligging : Centurion, Pretoria
Posts | Bydraes : 16
Points | Punte : 36
Join date | Datum aangesluit : 2012-03-09
by Janet on Thu 12 Apr 2012, 3:38 pm
JD I salute you. You are heaven sent as a writer and I cannot wait to see more of your work.
by SWERWER on Thu 12 Apr 2012, 8:23 pm
Beste Woordelose Waarheid,
Hou net aan om vreeloos te skryf. Moet nie enige ag slaan op heilige koeie nie. Wees getrou aan jou eie oortuigings en pen dit sodat almal kan regop sit en kennis neem.
Ek is baie trots op jou en hierdie pragstuk wat jy hier geplaas het.
Current date/time is Wed 22 Nov 2017, 11:33 pm